Små, avlange, matt brunlige kortvinger. Kroppen er litt flattrykt, fint punktert. Hodet er stort, gjerne bredere enn pronotum og har litt utstående fasettøyne, kjevene (mandiblene) er nokså lange, nesten så lange som resten av hodet. Pronotum er trapesformet, bredest foran. det er en markert "stilk" mellom pronotum og dekkvinger. Dekkvingene er middels lange, bakkroppen sylindrisk.